Forum Films sal help om Afrikaners se verhaal te vertel - AfriForum
Forum Films, die nuutgestigte videovervaardigingsmaatskappy wat deur AfriForum op die been gebring is, is vandag amptelik in Centurion bekendgestel.
Kallie Kriel, voorsitter van die direksie van Forum Films, het gesê geskiedenis word met die geboorte van die nuwe maatskappy gemaak. "Ons vier nie net iets nuut nie, maar die krag van 'n gemeenskap."
Hy het die belangrikheid van selfstandigheid en 'n skuif weg van staatsafhanklikheid beklemtoon en gesê AfriForum-lede se ondersteuning maak dit moontlik om projekte soos Forum Films aan te pak.
Volgens Kriel gee instellings soos Forum Films gemeenskappe die geleentheid om hul eie geskiedenis te skryf en nie slagoffers te wees nie. "Ons doel is nie om mooi rolprente of dokumentêre te maak nie. Ons is besig om 'n toekoms vir ons en ons kinders aan die suidpunt van Afrika te bou. Forum Films is 'n belangrike baksteen om ons boodskap ook op 'n moderne manier oor te dra."
Kriel het voorts gesê daar word toenemend 'n weergawe van die geskiedenis aangebied wat die ANC as vlekkeloos uitbeeld en Afrikaners as boos. "Forum Films kan help om die verdraaiing van die geskiedenis reg te stel en ons mense hoop te gee. Soos elke gemeenskap in die wêreld foute gemaak het, het Afrikaners ook. Maar ons is ook mense wat selfvertroue kan en mag hê omdat ons ook buitengewone dinge reggekry het."
Ernst Roets, uitvoerende hoof van Forum Films, het gesê die span by Forum Films is jonk, dinamies en passievol oor wat hulle doen. "Ons is besig met iets groter as onsself en dit is 'n voorreg om te kan sê dat ons ook besig is om ons roeping uit te leef."
Roets het gesê Forum Films se doel is nie om geld of wins te maak nie, maar om die Afrikaanse kultuur te bevorder.
Hy het verduidelik dat die media- en nuuswêreld soos wat mense daaraan gewoond was, besig is om dramaties te verander en daarom is daar 'n groeiende behoefte vir 'n instelling soos Forum Films wat benewens films en dokumentêre ook nuus-, debat- en aktualiteitsprogramme sal vervaardig. Verskillende verspreidingstrategieë sal gebruik word om die boodskappe oor te dra.
Die bekende rolprentvervaardiger en resensent Leon van Nierop het Forum Films geluk en voorspoed toegewens. "Die Afrikaanse film is op die oomblik op die beste plek wat dit ooit was. Ons is nie meer skaam vir ons taal nie en die gebruik daarvan in films is nie meer so formeel nie."
Hy het verwys na wonderlike films wat vandag gemaak word en mense as't ware na plekke neem waar hulle nie noodwendig wil gaan nie. "Dit is opwindende tye en veral verblydend dat daar soveel jong talent is wat nuwe bloed in die bedryf bring en nie bang is om dit in Afrikaans te doen nie."
Post Tags:	#Afrikaans#Afrikaners#Bekendstelling#Forum Films
Dink-of-Sink: Dié skole dring deur na finale rondte
AfriForum Jeug gryp in om SR-lid by Tukkies te skors
AfriForum prys skool met positiewe dissipline
Deur	 30/05/2017 02/11/2020
"Duidelike riglyne en reëls in skole is sinoniem met doeltreffende onderrig en leer." Só sê Carien Bloem, AfriForum se veldtogkoördineerder…
Lees meer AfriForum prys skool met positiewe dissiplineContinue
AfriForum in hof om grondeienaars by te staan wie se grond onwettig beset word
AfriForum is vandag in die Mafikeng-hooggeregshof in Noordwes om grondeienaars in die Marikana-omgewing by te staan op wie se…
Lees meer AfriForum in hof om grondeienaars by te staan wie se grond onwettig beset wordContinue
Hof beslis Malema en EFF mag nie grondgrype aanhits
Deur	 07/03/2017 02/11/2020
'n Interdik is vanoggend in die Pretoriase hooggeregshof teen Julius Malema, omstrede leier van die EFF, en dié party toegestaan…
Lees meer Hof beslis Malema en EFF mag nie grondgrype aanhitsContinue
Regter roskam SAPD se advokaat oor laksheid in vuurwapensyferaansoek
Deur Natasha Venter AfriForum was vandag weer in die Pretoriase hooggeregshof na aanleiding van hul PAIA-aansoek in terme van die…
Lees meer Regter roskam SAPD se advokaat oor laksheid in vuurwapensyferaansoekContinue
KYK: INNOVERENDE TEGNOLOGIE INGESPAN OM MISDAAD TE BEKAMP
DeurAfriForum	 26/11/2020 17/08/2021
Deur Marthinus Koekemoer Die AfriForumBuurtBot, wat aan die begin van die staat van inperking van stapel gestuur is, is nou…
Lees meer KYK: INNOVERENDE TEGNOLOGIE INGESPAN OM MISDAAD TE BEKAMPContinue
Wetsontwerp oor rassisme sal ANC rolspeler én skeidsregter maak
Deur	 21/10/2016 02/11/2020
Deur Jhua- Nine Wyrley-Birch Die burgerregte-organisasie AfriForum het vandag sy voorbehoud uitgespreek oor die Wetsontwerp oor die Voorkoming en Bestryding…